  Наталья Тетерина 27-тӥ оштолэзе ӝытазе Ижкарын Вормон парадлэн нырысетӥ репетициез ортчиз. Отчы кужымо ёзэсъёсын ужасьёс, студентъёс, ожгар но мукет техника пыриськизы. Парадлэн репетициез дыръя Удмуртилэн шоркарысьтыз куд-ог шор урамъёстӥ ветлон пытсамын вал. 3-тӥ но 7-тӥ куартолэзе эшшо репетициос ортчозы на.   Ижкарын Вормон парадлэн нырысетӥ репетициез Элькун тӧролэн но кивалтэтлэн пресс-службазы ивортэмъя, Вормон нуналлы сӥзем ужрадын выльдонъёс луозы. Кылсярысь, парадлэн историен герӟаськем люкетаз нырыьсэ Быдӟым Атыкай ож вакытысь тол дӥсьёсын адямиос мынозы. Озьы ик ужрадын азьвыл аръёслэсь ӧжытгес техника луоз. Озьы ке но, Парадын Удмуртиын поттэм ожгар техникаез но ож дыръя кутӥськись техникаез одно ик возьматозы.   Тегъёс: Ижкар Удмуртия Мерлык ВормонНунал  